CELEX: 52014XC0227(02)
Language: mt
Date: 2014-02-27
Title: Abbozz Regolament tal-Kummissjoni (UE) Nru …/… tal- 24 ta’ Frar 2014 li jemenda r-Regolament (KE) Nru 906/2009 rigward il-perjodu tal-applikazzjoni tiegħu  Test b’relevanza għaż-ŻEE

Avviż Legali Importanti

|

52014XC0227(02)

Abbozz Regolament tal-Kummissjoni (UE) Nru …/… tal- 24 ta’ Frar 2014 li jemenda r-Regolament (KE) Nru 906/2009 rigward il-perjodu tal-applikazzjoni tiegħu  Test b’relevanza għaż-ŻEE  

Official Journal C 056 , 27/02/2014 P. 0001 - 0002

		Abbozz Regolament tal-Kummissjoni (UE) Nru …/…tal- 24 ta’ Frar 2014li jemenda r-Regolament (KE) Nru 906/2009 rigward il-perjodu tal-applikazzjoni tiegħu(Test b’relevanza għaż-ŻEE)2014/C 56/02IL-KUMMISSJONI EWROPEA,Wara li kkunsidrat it-Trattat dwar il-Funzjonament tal-Unjoni Ewropea,Wara li kkunsidrat ir-Regolament tal-Kunsill (KE) Nru 246/2009 tas- 26 ta' Frar 2009 dwar l-applikazzjoni tal-Artikolu 81(3) tat-Trattat [1] dwar ċerti kategoriji ta' akkordji, deċiżjonijiet u prattiċi miftiehma bejn il-kumpanniji marittimi tal-linja (consortia) [2], u b’mod partikolari l-Artikolu 1 tiegħu,Wara li ppubblikat abbozz għal dan ir-Regolament [3]Wara li kkunsultat lill-Kumitat Konsultattiv fil-Qasam tal-Prattiċi Restrittivi u Pożizzjonijiet Dominanti,Billi:(1) Ir-Regolament tal-Kummissjoni (KE) Nru 906/2009 [4] jagħti eżenzjoni ta' kategorija lill-konsorzji tat-trasport bil-baħar mill-projbizzjoni illi tinstab fl-Artikolu 101(1) tat-Trattat, liema eżenzjoni hija soġġetta għal ċerti kondizzjonijiet. Dan ir-Regolament se jiskadi fil- 25 ta’ April 2015, skont il-massimu ta’ 5 snin kif previst fl-Artikolu 2(1) tar-Regolament (KE) Nru 246/2009. Abbażi tal-esperjenza tal-Kummissjoni fl-applikazzjoni tal-eżenzjoni ta’ kategorija, jidher li l-ġustifikazzjonijiet għall-eżenzjoni ta' kategorija għall-konsorzji għadhom validi, u li l-kundizzjonijiet li ġew iddeterminati abbażi tal-kamp ta' applikazzjoni u tal-kontenut tar-Regolament (KE) Nru 906/2009 ma nbidlux b'mod sostanzjali.(2) Ir-Regolament tal-Kummissjoni (KE) Nru 906/2009 issimplifika u introduċa modifiki sostanzjali għar-regoli applikabbli għal konsorzji. Billi l-qafas legali ġdid ilu fis-seħħ/applikat biss għal perjodu qasir ta’ żmien, f’dan l-istadju, tibdiliet oħra, għandhom jiġu evitati. Dan se jevita li l-operaturi fl-industrija jiżdidulhom l-ispejjeż ta’ konformità.(3) Il-perjodu ta' applikazzjoni tar-Regolament (KE) Nru 906/2009 għandu għalhekk jiġi estiż b'ħames snin.ADOTTAT DAN IR-REGOLAMENT:Artikolu 1Fl-Artikolu 7 tar-Regolament (KE) Nru 906/2009, il-" 25 ta' April 2015" tinbidel għal " 25 ta' April 2020".Artikolu 2Dan ir-Regolament jidħol fis-seħħ fil- 25 ta' April 2015.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell, l- 24 ta’ Frar 2014.Għall-KummissjoniIl-President[…] […][1] B’effett mill- 1 ta’ Diċembru 2009, l-Artikoli 81 u 82 tat-Trattat tal-KE saru rispettivament l-Artikoli 101 u 102 tat-TFUE.[2] ĠU L 79, 25.3.2009, p. 1.[3] ĠU C 56, 27.2.2014, p. 1.[4] Ir-Regolament tal-Kummissjoni (KE) Nru 906/2009 tat- 28 ta’ Settembru 2009 dwar l-applikazzjoni tal-Artikolu 81(3) tat-Trattat għal ċerti kategoriji ta’ akkordji, deċiżjonijiet u prattiċi miftiehma bejn il-kumpanniji marittimi tal-linja (konsorzji) (ĠU L 256, 29.9.2009, p. 31).--------------------------------------------------